PATVIRTINTA

Ignalinos r. Vidiškių gimnazijos

direktoriaus 2021 m. gruodžio mėn. 14 d.

įsakymu Nr. V-90

**IGNALINOS R VIDIŠKIŲ GIMNAZIJOS**

**KOLEGIALAUS GRĮŽTAMOJO RYŠIO DIEGIMO**

**TVARKOS APRAŠAS**

**I. BENDROSIOS NUOSTATOS**

1. Ignalinos r. Vidiškių gimnazijos (toliau – gimnazijos) kolegialaus grįžtamojo ryšio (toliau – KGR) diegimo tvarkos aprašas reglamentuoja kolegialaus mokytojų mokymosi procesą, dalyvių funkcijas ir KGR instrumentų naudojimą.
2. KGR – mokytojų mokymąsi skatinantis grįžtamasis ryšys, kuris įvardija sėkmingus ir tobulintinus ugdymo pamokoje aspektus, suteikia impulsų mokytis ir tobulėti ir stiprina kolegialų bendradarbiavimą.
3. KGR diegimo tikslas – kurti gimnazijoje teigiamomis nuostatomis, profesiniu pasitikėjimu ir bendradarbiavimu grįstą mokymosi kultūrą.
4. KGR diegimo uždaviniai:
   1. suburti bendradarbiaujančių mokytojų grupes;
   2. sudaryti sąlygas bendradarbiaujančių mokytojų grupių veiklai;
   3. siekti pamokos kokybės teikiant pozityvų grįžtamąjį ryšį, grįstą pamokos veiklų analize;
   4. sudaryti sąlygas mokytojui planuoti asmeninės veiklos pokytį;
   5. skleisti bendradarbiaujančių mokytojų veiklos gerąją patirtį;
   6. telkti mokytojų bendruomenę pokyčiams, inovacijoms, skatinti lyderystės gebėjimus.

**II. KOLEGIALAUS GRĮŽTAMOJO RYŠIO ORGANIZAVIMAS**

1. Bendradarbiaujančių mokytojų pora formuojama remiantis savanoriškumo, profesinio pasitikėjimo principais mokytojų metodinėse grupėse ar tarp skirtingų metodinių grupių narių.
2. Iš mokytojų porų sudaromos bendradarbiaujančių mokytojų grupės iš 4–6 narių.
3. KGR pamokos kokybės stebėjimo temą numato Metodinė taryba 1–3 metų laikotarpiui vadovaudamasi gimnazijos Strateginio plano tikslais ir uždaviniais.
4. Pamokos stebėjimo kriterijus ir jų požymius pagal pasirinktą stebėjimo temą parengia Metodinė taryba;
5. Metodinę taryba numato minimalų stebimų pamokų skaičių.
6. Metodinė taryba su pamokos stebėjimo kriterijais ir jų požymiais supažindina mokytojus elektronine forma, skelbia mokytojų kambario stende.

**II. KOLEGIALAUS GRĮŽTAMOJO RYŠIO VYKDYMAS**

1. KGR dalyvaujantis mokytojas pagal pateiktus kriterijus ir požymius paruošia konkrečios pamokos stebėjimo užduotį savo porininkui ar stebėtojų grupei. Užduotis gali būti atvira („Atkreipk dėmesį į tai, kas tau krenta į akis“) arba sukonkretinta pagal kriterijaus požymius (užduočių pavyzdžiai 1 priede).
2. Stebėti pamokos (ar jos dalies) kviečiantis mokytojas ne vėliau kaip prieš dvi dienas su porininku ar grupe suderina laiką, aptaria stebėjimo užduotis.
3. Jei yra poreikis keisti tvarkaraštį, pamoką stebėsiantis mokytojas ne vėliau kaip prieš dvi dienas tvarkaraščio keitimą ar mokinių priežiūrą dalies pamokos metu suderina su direktoriaus pavaduotoju ugdymui.
4. Kviečiantis pamokos stebėti mokytojas veda ją vengdamas naujų, neišbandytų ankstesnėse pamokose elementų, kad galėtų gauti naudingų, kasdieniame darbe pritaikomų atsiliepimų.
5. Pamoką stebintis mokytojas sutelkia savo dėmesį į tas stebėjimo užduotis, dėl kurių buvo iš anksto susitarta, ir registruodamas bei analizuodamas savo pastebėjimus stengiasi tiksliai užfiksuoti tai, kas buvo pastebėta atsiribodamas nuo vertinimų. Po stebėtos pamokos užpildo stebėjimo užrašus (2 priedas).
6. Po pamokos mokytojai susitaria dėl grįžtamojo ryšio pokalbio laiko ir vietos (rekomenduojama pokalbiui laiką skirti tą pačią dieną).
7. Grįžtamojo ryšio pokalbio metu pamoką stebėjęs mokytojas pristato mokytojui, kurio pamokoje jis lankėsi, savo pastebėjimus kaip pagalbą, padėsiančią pastarajam reflektuoti savo darbą pamokos metu. Grįžtamoji informacija turi būti konkreti, o ne abstrakti ir pateikiama pagarbiai nesiekiant nei teikti patarimų, nei vertinti, nei girti ar guosti.
8. Mokytojas, kurio pamoka buvo stebima, išklausęs pastebėjimus, turi turėti galimybę užduoti jam rūpimus klausimus. Tai neturėtų būti nei gynyba, nei teisinimasis, o tik tikslinamieji klausimai, leidžiantys jam palyginti tai, ką jis išgirdo, su savo paties matymu bei supratimu. Mokytojas savarankiškai nusprendžia, į kurią grįžtamąją informaciją ir kokiu būdu jis norėtų daugiau pasigilinti. Jam pageidaujant, tam tikriems pamokos aspektams galima drauge su pamoką stebėjusiu mokytoju paieškoti veiksmų alternatyvų ir jas aptarti. Mokytojas, kurio pamoka buvo stebima, daro išvadas ir įvertina, kokią reikšmę turi atsiliepimai (3 priedas).
9. Bendradarbiaujančių mokytojų pora pokalbio metu užpildo pamokos stebėjimo duomenų analizės ir interpretavimo formą (4 priedas), kurią pateikia direktoriaus pavaduotojui ugdymui.

**IV. KOLEGIALAUS GRĮŽTAMOJO RYŠIO VYKDYMO ANALIZĖ**

1. Bendradarbiaujančių mokytojų grupės kartu su kuruojančiu vadovu ne rečiau kaip du kartus per mokslo metus analizuoja apibendrintą pamokų stebėjimo informaciją.
2. Remdamasi analizės išvadomis grupė priima sprendimus, kokių kompetencijų tobulinimui reikia skirti daugiau dėmesio.
3. Kuruojantys vadovai organizuoja reikiamą pagalbą pasitelkdami mokytojus, kuriems turi reikiamų kompetencijų, arba siūlo kvalifikacijos tobulinimo renginius rajono arba šalies lygmenyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Ignalinos r. Vidiškių gimnazijos

Metodinės tarybos 2021-12-09 posėdžio

protokoliniu nutarimu Nr. S

1 priedas

**PAMOKŲ STEBĖJIMO UŽDUOČIŲ PAVYZDŽIAI**

**Pamokų stebėjimo užduotys, kuriose dėmesys sutelkiamas į mokinių elgseną:**

1. Kaip aktyviai mokiniai įsitraukia į pamoką? Iš ko matyti, kad jie domisi ar nesidomi tuo, kas vyksta pamokoje?

2. Stebėk mano santykį su mokiniais. Kaip aš į juos kreipiuosi? Ką rodo mano laikysena? Kokius pastebi skirtumus? Kaip reaguoja į mane mokiniai?

3. Stebėk mokinio/mokinės XY darbinę ir socialinę elgseną. Kas krenta tau į akis? Kaip jis/ji elgiasi su kitais mokiniais ir kaip šie savo ruožtu elgiasi su juo/ja?

4. Kaip elgiasi tam tikras mokinys/tam tikra mokinė ir kaip aš į jį/ją reaguoju?

5. Stebėk tris galinėje suolų eilėje sėdinčius mokinius. Kartais ten kyla trukdžiai.

6. Kurie mokiniai krenta į akis tuo, jog rodo susidomėjimą/ nuobodžiauja/ yra neramūs/ yra ypatingai tylūs ir t.t. Kokia elgsena išduoda susidomėjimą/ nuobodulį/ ramumą/ neramumą/ energiją ir t.t.?

7. Ką pastebi mokinių tarpusavio santykiuose (mikroklimate)? Ar yra kažkas, kas tam tikrų grupių tarpusavio santykiuose ypatingai krenta į akis (pvz. tarp berniukų ir mergaičių)?

8. Kiek mokinių, man paaiškinus pateiktą užduotį, iš karto aktyviai ėmėsi darbo? Ar visi mokiniai žino, ką reikia daryti?

9. Iš ko matyti, kad jaunuoliai yra savarankiški? Ar šioje srityje yra skirtumų? Ar įžvelgi mano elgsenoje požymių, bylojančių apie paramą mokiniams?

**Pamokų stebėjimo užduotys, kuriose dėmesys sutelkiamas į pamokos organizavimą:**

10. Kaip aš formuluoju užduotis? Ar mokiniai supranta, ko aš iš jų noriu? Ar užduočių formuluotės yra paprastos ar sudėtingos? Kokie darbo nurodymai yra formuluojami dar ir raštu?

11. Kiek laiko laukiu po to, kai pateikiu klausimą? Kiek laiko palieku mokiniams savo atsakymams rasti? Ar skiriu laiko apgalvojimui, pasvarstymui, klausimų uždavimui, aptarimui porose?

12. Ar kviečiu mokinius atsakinėti pagal tą pačią nusistovėjusią tvarką? Ar yra mokinių, kuriuos ypatingai dažnai kviečiu atsakinėti arba tokių, kurių (beveik) niekuomet nekviečiu? Kaip pasiskirsto tarp mokinių atsakinėjimo galimybės?

13. Kaip dažnai pasiremiu ankstesniais mokinių pasisakymais, įterpdamas juos į tolesnę pamokos eigą (pvz. pasitelkdamas mokinio/mokinės XY pateiktą klausimą arba sprendimo pavyzdį?)

14. Kaip motyvuoju mokinius? Kaip pažadinu jų susidomėjimą? Iš ko matyti, kad jie yra motyvuoti? Kaip tai yra susiję su mano veiksmais?

15. Ar mano naudojami pavyzdžiai yra vaizdingi ir įdomūs? Ar turi jie kažką bendro su vaikų bei jaunuolių patirties horizontu ir tuo pasauliu, kuriame jie gyvena?

16. Kokia yra mano pamokos struktūra? Ar taikau įvairias mokymo(si) formos? Ar ramūs ir judrūs etapai keičia vienas kitą? Ar perėjimai nuo vieno pamokos etapo į kitą vyksta greitai ir sklandžiai, o galbūt čia be reikalo prarandama laiko?

17. Kaip vaikai bendradarbiauja tarpusavyje? Kaip aš remiu šį bendradarbiavimą?

18. Kaip aš remiu savarankišką mokinių mokymąsi? Kokį poveikį mano pastangos daro mokiniams?

**Pamokų stebėjimo užduotys, kuriose dėmesys sutelkiamas į mokytojo elgseną:**

19. Kaip aš reaguoju į klaidas ir klaidingus mokinių atsakymus? Ar pastebėjai neigiamos reakcijos, menkinimo arba nekantrumo požymių?

20. Ką gali pasakyti apie mano balsą: ar kalbu ne per garsiai/ne per tyliai? Ar esu gerai girdimas? Ar kalbu lėtai/greitai, aiškiai/neaiškiai? Kuo dar išsiskiria mano balsas?

21. Kaip reaguoju į mokinių pasisakymus? Ar žiūriu į juos rimtai? Veikiau „taip“ ar veikiau „ne“: iš ko tas matyti?

22. Kokį įspūdį daro mano nežodinė raiška (gestai, mimika ir t.t.)? Ar turiu kokių nors ypatingų įpročių? Kokius siunčiu kūno signalus? Koks elgesys liudija draugiškumą, šilumą ir nuoširdumą?

23. Kaip reaguoju į klaidas, klaidingus atsakymus, taisyklių nesilaikymą?

24. Ką gali pasakyti apie mano kalbą? Ar mano formuluotės yra taisyklingos, tikslios, aiškios ir paprastos? Ar mokiniai mane supranta? Ar vartoju modalines dalelytes, neužbaigtus sakinius, abejonę reiškiančius išsireiškimus („galbūt, galimas daiktas, galima būtų …“)?

25. Kaip pasitikrinu, ar mokiniai mane suprato?

26. Kaip reaguoju į trukdžius, konfliktines situacijas ir disciplinos pažeidimus? Ar reaguoju į juos greitai tam, kad maži trukdžiai neperaugtų į didesnius? Galbūt kartais reaguoju pernelyg greitai?

27. Kaip paskirstau mokiniams savo dėmesį? Ar skiriu jo visiems mokiniams vienodai, o galbūt teikiu pavieniams mokiniams pirmenybę?

28. Kaip reaguoju į tarp mokinių pasitaikančias konfliktines situacijas?

29. Iš ko matyti, jog į vaikus žiūriu rimtai? Ar elgiuosi su jais skirtingai?

2 priedas

**IGNALINOS R. VIDIŠKIŲ GIMNAZIJA**

**MOKYTOJO, STEBINČIO PAMOKĄ IR TEIKIANČIO KOLEGIALŲ GRĮŽTAMĄJĮ RYŠĮ, UŽRAŠAI**

*(Užrašus pasilieka pamoką stebėjęs mokytojas)*

Stebėjimo tikslas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Mokytojo vardas, pavardė |  | Klasė |  |
| Stebėtojo vardas, pavardė |  | Dalykas |  |

Pamokos tema \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uždavinys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Kas man buvo naudinga šioje pamokoje? |
| Ką galėsiu pritaikyti savo pamokose? |

3 priedas

**IGNALINOS R. VIDIŠKIŲ GIMNAZIJA**

**MOKYTOJO, KURIO PAMOKA STEBIMA IR KURIS GAUNA KOLEGIALŲ GRĮŽTAMĄJĮ RYŠĮ, UŽRAŠAI**

*(Užrašus pasilieka mokytojas, kurio pamoka buvo stebima.)*

Stebėjimo tikslas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Mokytojo vardas, pavardė |  | Klasė |  |
| Stebėtojo vardas, pavardė |  | Dalykas |  |

Pamokos tema \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uždavinys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Kokia stebėtojo informacija man svarbi ir naudinga? |
| Kokio kolegialaus pastiprinimo sulaukiau? |
| Ką norėsiu išbandyti, patobulinti? |

3 priedas

**IGNALINOS R. VIDIŠKIŲ GIMNAZIJA**

**KOLEGIALAUS** **PAMOKOS STEBĖJIMO DUOMENŲ ANALIZĖS IR INTERPRETAVIMO FORMA**

*(Teikiama po pamokos aptarimo direktoriaus pavaduotojui ugdymui.)*

Stebėjimo tikslas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Mokytojo vardas, pavardė |  | Klasė |  |
| Stebėtojo vardas, pavardė |  | Dalykas |  |

Pamokos tema \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uždavinys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Analizė. Užrašykite svarbiausias stebėjimo išvadas (remkitės pamokos veiklomis) |
| Interpretavimas. Užrašykite, kas jūsų manymu yra gerai, o ką reikia tobulinti. |